ความหวัง ในอากาศ
เจ๊หน่อย-ชัชชาติ-ชัชชาติ-เจ๊หน่อย,ประเด็นซ้ำๆวนเวียนๆอยู่แค่ 2 ชื่อนี้ คุณหญิงสุดารัตน์ เกยุราพันธุ์ เจ้าแม่เมืองกรุง กับ รัฐมนตรีแข็งแกร่งสุดในปฐพี อย่างนายชัชชาติ สิทธิพันธุ์ ข่าวพลิกกลับไปกลับมาแบบรายวัน,แคนดิเดต นอมินี ภาค 3 ของ นายใหญ่ เบียดกันเอง,ยิ้มเปื้อนหวาน เจือเหลี่ยมโหด แทงหลัง,พรางเกม จูบปาก ลากเรตติ้งกันไปแบบ เผลอ ไม่ได้,ขณะที่อีกทางก็ต้องไล่ตามเคลียร์แรงสะท้อนกลับ สถานการณ์แบบที่ น้องปู อดีตนายกฯยิ่งลักษณ์ ชินวัตร ต้องรีบบอกปัดผ่านทวิตเตอร์ส่วนตัว ชิ่งข่าวเป็น เจ๊ดัน ส่งซิกสัญญาณให้ ชัชชาติ ขึ้นแท่นเบอร์หนึ่ง บัญชีนายกฯพรรค ของทีมเพื่อไทย,ข่าววงใน น้องปู ฉุนกึก รู้ตัวคน วางยา ตั้งแต่นาทีแรกที่เห็นข่าว,เค้าลางศึก นางเสือกับนางสิงห์ แบบที่คนนอกก็เดาได้ง่ายๆ,ในจังหวะเดียวกับที่ เสี่ยอ้วน นายภูมิธรรม เวชยชัย เลขาธิการพรรคเพื่อไทย ก็รีบแถลงข่าวปฏิเสธ คณะกรรมการบริหารพรรคยังไม่ได้ฟันธง ตามที่มีข่าวอดีตนายกฯยิ่งลักษณ์เข้ามาแทรกแซง,โบ้ยให้ ไอ้เสี้ยม ไม่หวังดีปล่อยข่าวให้ค่าย นายใหญ่ โดนยุบพรรค,ชิงดักทางตีกัน ฐานปล่อย คนนอก ยุ่มย่าม,ศึกเจ๊ เด็กเส้นเมีย ฟัด สายตรงน้อง ลามขยายวงกว้างขึ้นตามรอย แตกร้าวธรรมชาติ,ตามสถานการณ์ต่อเนื่อง น้องปู ต้องเจอแรงตกกระทบ 2-3 ช็อตติดๆกัน เพราะอีกด้านก็แว่วข่าวท่าเรือซัวเถาได้เปลี่ยนตัวประธานบริษัทกลับไปเป็นคนจีนแทนอดีตนายกฯยิ่งลักษณ์ ที่นั่งเก้าอี้ได้แค่เดือนเศษ,ไล่ๆกันเลยกับคิวที่นายกฯฮุน เซน แห่งกัมพูชา สั่งยกเลิกพาสปอร์ตให้คนต่างชาติ หลังมีข่าวไปทั่วโลก อดีตผู้นำหญิงของไทยถือหนังสือเดินทางเขมรเข้าไปนั่งแท่นผู้บริหารท่าเรือในจีนแผ่นดินใหญ่,เกมชิงกระแสการเมืองภายใน สะเทือนพื้นที่การเคลื่อนไหวภายนอกประเทศ,ปฏิเสธไม่ได้ น้องปู เดือดร้อนกว่าใคร,ภายใต้เงื่อนไขสถานการณ์ที่สะท้อนยุทธศาสตร์ นายใหญ่ ยังลุยถั่วสู้แบบวันต่อวัน,มองไม่เห็นเป้าหมายปลายทางจะไปสิ้นสุดตรงไหน,ขณะที่กองเชียร์ไล่ตามแห่ ความหวังในอากาศ ลอยๆ,แต่นั่นก็เป็นอะไรที่ว่ากันไม่ได้ ในเมื่อ นิด้าโพล รอบล่าสุด พรรคเพื่อไทยแต้มยังนำเหนือคู่แข่ง,ตามแรงเฉื่อย บุญเก่า ของยี่ห้อ ทักษิณ,ประกอบกับธรรมชาติการเมืองแบบไทยๆเงื่อนไขการเลือกตั้งหลังรัฐประหาร 5 ปีกว่าๆอารมณ์ผู้คนโหยหาเลือกตั้ง จังหวะพาลเบื่อเซ็งรัฐบาลท็อปบูต,สถานการณ์แบบที่ บิ๊กตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช.ต้องท้อใจกับกระแสรุมด่าในโซเชียลฯ ผู้นำทำได้แค่สวดมนต์แก้ปัญหาฝุ่นปกคลุมเมือง,อาการอย่างที่พี่ใหญ่ บิ๊กป้อม พล.อ.ประวิตร วงษ์สุวรรณ รองนายกฯ และ รมว.กลาโหม ขุ่นเคืองนักข่าว งอนสื่อ ปิดปากงดให้สัมภาษณ์ จากปม โจรก่อการร้ายถล่มโรงแรมเครือดุสิตธานีในประเทศเคนยา เพราะอาหารไทยอร่อย,กระแสคล้อยไปทางเสียรังวัด บิ๊กตู่-บิ๊กป้อม โดนตัดแต้มทุกวัน,ทั้งๆที่ว่ากันตามเนื้อผ้า เทียบกับความหวังลอยๆในอากาศกับ ทักษิณ,มองฝ่าฝุ่นการเมืองที่ทะมึนอึมครึมจากเชื้อไฟแตกแยกส่อคุโชนกลับมา,อ้างอิงตามฐานข้อมูลแน่นๆแบบที่ล่าสุด ด็อกเตอร์เบอร์กิท ฮานสล์ ผู้จัดการธนาคารโลกประจำประเทศไทย การันตีโครงสร้างเศรษฐกิจไทยเป็นการเติบโตที่แข็งแรงหากเทียบกับประเทศเพื่อนบ้าน เป็นการเติบโตจากอุปสงค์ภายใน ทั้งการบริโภคของเอกชน การลงทุนของเอกชนและการลงทุนภาครัฐ,ไม่ใช่แค่ปี 2561 ที่ผ่านมา แต่จะเป็นในอีก 2 ปีข้างหน้าด้วย เพราะดูเหมือนเศรษฐกิจไทยที่ถูกสนับสนุนจากนโยบายภาครัฐสามารถเปลี่ยนโครงสร้างการเติบโตได้ และทำให้ไทยสามารถรับมือการเปลี่ยนแปลงและแรงต้านของเศรษฐกิจโลกที่จะมาในอีก 2 ปีข้างหน้าได้ดี หากเทียบกับประเทศอื่นๆ,พื้นฐานเศรษฐกิจไทยแกร่ง ของจริง ไม่ใช่แรงโปรโมต,ผลจากที่ นายกฯลุงตู่ กับนายสมคิด จาตุศรีพิทักษ์ รองนายกฯ กัปตันทีมเศรษฐกิจ ลากถูลู่ถูกังตัวเลขติดลบเพราะวิกฤติม็อบป่วนเมือง เข็นครกขึ้นเขามาเลยครึ่งทางไปแล้ว,มันคือเนื้องาน สิ่งที่ประชาชนคนไทยสัมผัสจับต้องได้,แต่ในอารมณ์เดียวกับกองเชียร์ทักษิณที่ไล่ตามความหวังลมๆแล้งๆ,ทีม ลุงตู่ ก็ต้องไล่คว้าคะแนนลอยๆในอากาศ ลุ้นตีตั๋วต่อ.,ทีมข่าวการเมือง
ประเด็นซ้ำๆวนเวียนๆอยู่แค่ 2 ชื่อนี้ คุณหญิงสุดารัตน์ เกยุราพันธุ์ เจ้าแม่เมืองกรุง กับ รัฐมนตรีแข็งแกร่งสุดในปฐพี อย่างนายชัชชาติ สิทธิพันธุ์ ข่าวพลิกกลับไปกลับมาแบบรายวัน
เลือกตั้ง62,ชัชชาติ สิทธิพันธุ์,สุดารัตน์ เกยุราพันธุ์,เพื่อไทย,วิเคราะห์การเมือง,เลือกตั้ง